CELEX: 32017D0487
Language: lt
Date: 1489708800000
Title: 2017 m. kovo 17 d. Komisijos įgyvendinimo sprendimas (ES) 2017/487, kuriuo dėl laikotarpio, kuriuo į Sąjungą leidžiama įvežti pesticidais ir patvariais organiniais teršalais užterštą dirvožemį, siekiant jį nukenksminti, iš dalies keičiamas Sprendimas 2005/51/EB (pranešta dokumentu Nr. C(2017) 1693)

21.3.2017   
            
            
               LT
            
            
               Europos Sąjungos oficialusis leidinys
            
            
               L 75/32
            
         KOMISIJOS ĮGYVENDINIMO SPRENDIMAS (ES) 2017/487
   2017 m. kovo 17 d.
   kuriuo dėl laikotarpio, kuriuo į Sąjungą leidžiama įvežti pesticidais ir patvariais organiniais teršalais užterštą dirvožemį, siekiant jį nukenksminti, iš dalies keičiamas Sprendimas 2005/51/EB
   
      
         (pranešta dokumentu Nr. C(2017) 1693)
      
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams arba augaliniams produktams kenksmingų organizmų įvežimo į Bendriją ir išplitimo joje (1), ypač į jos 15 straipsnio 1 dalies pirmos įtraukos pirmą pastraipą,
   kadangi:
   
               (1)
            
            
               pagal Direktyvos 2000/29/EB 4 straipsnio 1 dalį kartu su tos direktyvos III priedo A dalies 14 punktu draudžiama į Sąjungą įvežti tam tikrų trečiųjų šalių kilmės dirvožemį;
            
         
               (2)
            
            
               Komisijos sprendimu 2005/51/EB (2) valstybėms narėms leista laikinai taikyti nuo tų nuostatų nukrypti leidžiančią nuostatą, laikantis konkrečių sąlygų dėl pesticidais ir patvariais organiniais teršalais užteršto dirvožemio, kai jis importuojamas nukenksminti ir skirtas apdorojimui specialiose pavojingų atliekų deginimo krosnyse;
            
         
               (3)
            
            
               kai kurios valstybės narės paprašė pratęsti leidimą taikyti šią nukrypti leidžiančią nuostatą. Iš informacijos, kurią pateikė valstybės narės pagal Sprendimą 2005/51/EB, paaiškėjo, kad, taikant šią nukrypti leidžiančią nuostatą, tame sprendime nustatytos konkrečios sąlygos yra pakankamos, kad būtų užkirstas kelias kenksmingųjų organizmų įvežimui į Sąjungą, ir jų buvo laikomasi. Todėl nėra fitosanitarinės rizikos, susijusios su veikla, kuriai taikomas Sprendimas 2005/51/EB;
            
         
               (4)
            
            
               todėl tikslinga pratęsti nukrypti leidžiančios nuostatos galiojimą iki 2019 m. gruodžio 31 d.;
            
         
               (5)
            
            
               todėl Sprendimas 2005/51/EB turėtų būti atitinkamai iš dalies pakeistas;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2005/51/EB 1 straipsnio antroje pastraipoje data „2017 m. vasario 28 d.“ keičiama į „2019 m. gruodžio 31 d.“
   2 straipsnis
   Šis sprendimas skirtas valstybėms narėms.
   
      Priimta Briuselyje 2017 m. kovo 17 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  2005 m. sausio 21 d. Komisijos sprendimas 2005/51/EB, suteikiantis leidimą valstybėms narėms laikinai taikyti nuo kai kurių Tarybos direktyvos 2000/29/EB reikalavimų leidžiančią nukrypti nuostatą dėl pesticidais ir patvariais organiniais teršalais užteršto dirvožemio, kurį norima nukenksminti, importo (OL L 21, 2005 1 25, p. 21).